## Uredba o povlasticama u unutarnjem putničkom prometu

### NN 40/1994 (23.5.1994.), Uredba o povlasticama u unutarnjem putničkom prometu

# VLADA REPUBLIKE HRVATSKE

Na temelju članka 1. Zakona o ovlasti Vlade Republike Hrvatske da uredbama
uređuje pojedina pitanja iz djelokruga Zastupničkoga doma Sabora Republike
Hrvatske ("Narodne novine", broj 94/93). Vlada Republike Hrvatske
je na sjednici održanoj 18. svibnja 1994. donijela

## UREDBU

### O POVLASTICAMA U UNUTARNJEM PUTNIČKOM PROMETU

I. TEMELJNE ODREDBE

Članak 1.

Ovom Uredbom uređuje se:

- krug osoba državljana Republike Hrvatske i njihovih pratitelja koji
imaju pravo na povlasticu na teritoriju Republike Hrvatske u željezničkom
i pomorskom putničkom prometu (u daljnjem tekstu: u unutarnjem putničkom
prometu),

- broj i namjena putovanja godišnje,

- visina povlastica i način korištenja povlastica.

Članak 2.

Pravo na povlasticu, prema ovoj Uredbi, imaju: 1.

- učenici osnovnih škola, učenici srednjih škola. redovni studenti visokih
učilišta, te učenici i redovni studenti koji nisu državljani Republike
Hrvatske, koji su izbjegli i školuju se u Republici Hrvatskoj.

2.

- slijepe osobe koje imaju do 10% sposobnosti vida

- mentalno retardirane osobe (teže i teško)

- tjelesno invalidne osobe s oštećenjem organa za kretanje od najmanje
70%

- osobe koje po posebnim propisima imaju pravo na doplatak za pomoć
i njegu druge osobe

- invalidna djeca čiji roditelji ostvaruju pravo na skračeno radno vrijeme
radi njege teže hendikepiranog djeteta. Osobe iz stavka 1. točke 2. ovoga
članka smatraju se u smislu ove Uredbe invalidnim osobama (u daljnjem tekstu:
invalidne osobe).

II. UČENICI I STUDENTI

Članak 3.

Osobe iz članka 2. stavka 1. točke 1. ove Uredbe imaju za organizirana
grupna putovanja pravo na povlasticu u unutarnjem putničkom prometu.

Povlastice iz stavka 1. ovoga članka daju se radi izvršenja ciljeva
i zadataka obrazovnog programa.

Članak 4.

Osobe iz članka 2. stavka 1. točke 1. ove Uredbe imaju pravo na povlaštenu
vožnju u unutarnjem putničkom prometu i to:

- za jedno putovanje godišnje željeznicom i brodom uz povlasticu od
40% od redovne cijene vozne karte. Povlastica iz stavka 1. ovoga članka
koristi se na temeIju potvrde koju na zahtjev obrazovne ustanove, koja
organizira putovanje, izdaje županijski ured za prosvjetu, kulturu i informiranje,
šport i tehničku kulturu, nadležan prema mjestu sjedišta obrazovne ustanove.

Članak 5.

Pod organiziranim grupnim putovanjem, u smislu ove Uredbe. smatra se
putovanje osoba iz članka 2. stavka 1. točke 1. ove Uredbe u grupi od najmanje
petnaest članova koje organiziraju osnovne i srednje škole. odnosno visoka
učilišta. Organizator grupnih putovanja može odrediti jednog pratitelja
na svakih deset članova grupe. Pratitelj grupe ima pravo na povlasticu
iz članka 4. stavka 1. ove Uredbe.

Članak 6.

Učenici srednjih škola i redovni studenti visokih učilišta imaju, za
vrijeme redovnog školovanja, pravo na povlasticu na željeznici i brodu
od 20% od redovne cijene vozne karte za dnevna putovanja od mjesta prebivališta
do mjesta u kojem se obavlja nastava i natrag. Osobe iz stavka 1. ovog
članka imaju, za vrijeme školovanja, pravo na povlasticu od 25% redovne
cijene vozne karte u željezničkom i pomorskom putničkom prometu za dva
pojedinačna putovanja u toku školske godine od mjesta prebivališta do mjesta
u kojem se obavlja nastava i to dva putovanja u odlasku i dva putovanja
u povratku, ako stanuju u mjestu sjedišta obrazovne ustanove koja nije
u mjestu njihovog prebivališta. Povlastice iz stavka 1. i 2. ovog članka
koriste se uz potvrdu srednje škole, odnosno visokog ućilišta, da je korisnik
povlastice učenik odnosno student.

III. INVALIDNE OSOBE

Članak 7.

Invalidne osobe imaju pravo na povlaštenu vožnju u unutarnjem putničkom
prometu i to:

- za četiri putovanja godišnje željeznicom i brodom uz povlasticu od
75% od redovne cijene vozne karte. Invalidna osoba ne može biti pratitelj
druge takve osobe. Jednim putovanjem u smislu ove Uredbe, smatra se odlazak
iz polaznog u uputno mjesto (vožnja u odlasku) i povratak iz uputno mjesta
u polazno mjesto (vožnja u povratku). Kada se invalidna osoba koristi pravom
na povlaštenu vožnju po ovoj Uredbi ima pravo na besplatnu vožnju za pratitelja.

Članak 8.

Invalidne osobe i njihovi pratitelji imaju pravo na povlasticu iz članka
7. ove Uredbe za prijevoz u prvom razredu putničkog ili brzog vlaka i u
prvom razredu na brodu.

IV. NAČIN I SREDSTVA KORIŠTENJA POVLASTICA

Članak 9.

Osobe iz članka 2. stavka 1. točke 2. ove Uredbe i njihovi pratitelji
koristit će povlastice iz ove Uredbe na temelju objave koju izdaje nadležni
županijski ured za rad, zdravstvo i socijalnu skrb.

Članak 10.

Osobe iz članka 2. ove Uredbe i njihovi pratitelji ne mogu za prijevoz
u unutarnjem putničkom prometu istovremeno koristiti pravo na naknadu za
prijevoz po drugoj osnovi, niti mogu koristiti pravo na povlasticu iz ove
Uredbe po dvije osnove.

Članak 11.

Javna poduzeća "Hrvatske željeznice" i "Jadrolinija-Rijeka"
dužne su obavljati prijevoz svojim prijevoznim sredstvima korisnika navedenih
u ovoj Uredbi. Sredstva za ovu namjenu osiguravaju se javnim poduzećima
"Hrvatske željeznice" i "Jadrolinija-Rijeka" u okviru
redovnih sredstava u državnom proračunu za obavljanje ovih djelatnosti.

V. NADZOR

Članak 12.

Nadzor nad primjenom odredaba ove Uredbe obavlja Ministarstvo financija.

VI. KAZNENE ODREDBE

Članak 13.

Novčanom kaznom u protuvrijednosti domaće valute od 50 do 200 DEM kaznit
će se za prekršaj obrazovna ustanova koja ishodi povlasticu suprotno odredbama
ove Uredbe (članak 3. stavak 2, članak 5. stavci 1. i 2. i članak 6. stavak
3.). Za radnje iz stavka 1. ovog članka kaznit će se za prekršaj i odgovorna
osoba u pravnoj osobi Novčanom kaznom u protuvrijednosti domaće valute
od 25 do 50 DEM.

Članak 14.

Novčanom kaznom u protuvrijednosti domaće valute od 30 do 100 DEM kaznit
će se za prekršaj osoba iz članka 2. ove Uredbe ako na osnovi neistinitih
ili netočnih podataka za koje je znala, ili je morala znati da su neistiniti,
odnosno netočni, ili na drugi način ishodi povlasticu (članci 6., 7., 9.
i 10.).

Članak 15.

Iznosi novčanih kazni iz članaka 13. i 14. ove Uredbe revalorizirat
će se po srednjem tečaju Narodne banke Hrvatske na dan naplate kazne.

VII. OVLASTI ZA DONOŠENJE PROVEDBENIH PROPISA

Članak 16.

Ovlašćuje se ministar financija da, uz suglasnost ministra pomorstva.
prometa i veza, ministra rada i socijalne skrbi, ministra znanosti i tehnologije
i ministra kulture i prosvjete, donese provedbeni propis o postupku za
ostvarivanje prava na korištenje povlastica po ovoj Uredbi. Provedbeni
propis iz stavka 1. ovog članka donijet će se u roku 15 dana od daila stupanja
na snagu ove Uredbe.

Članak 17.

Za vrijeme važenja ove Uredbe neće se primjenjivati Zakon o povlasticama
u unutarnjem putničkom prometu ("Narodne novine". broj 27/93
i 35/93), osim za korisnike navedene u člancima 11. - 14. toga Zakona.

Članak 18.

Ova Uredba stupa na snagu osmog dana od dana objave u "Narodnim
novinama".

Klasa: 340-01/94-01/02

Urbroj: 5030104-94-2

Zagreb, 18. svibnja 1994

Predsjednik

**Nikica Valentić, v. r.**

Uredba, NN 40/1994-732